Sooriisikas
Sooriisikas (Lactarius helvus) on pilvikuliste sugukonda riisika perekonda kuuluv seeneliik. Kübar on viltjassoomuseline, kuiv ja lehterjas, läbimõõduga kuni 16 cm. Sooriisika piimmahl on värvusetu ja seda eritub vähe. Eestis esineb väga sageli, kohati massiliselt, juulist oktoobrini. Sooriisikas on kergelt mürgine ka pärast kupatamist. Tema söömisel võib tekkida mao- ja soolenähtudega mürgistus.